
[bookmark: h.gjdgxs]Izziņa par saņemtajiem komentāriem par darbības programmas „Izaugsme un nodarbinātība”  1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūra” 1.1.1.5. pasākuma “Atbalsts starptautiskās sadarbības projektiem pētniecībā un inovācijās” pirmās, otrās un trešās atlases kārtas materiāliem

	Nr.
	Sākotnēja redakcija
	Apakškomitejas dalībnieka iebildums
	Atbildīgās iestādes viedoklis
	Gala redakcija

	Vispārīgi komentāri

	1. 
	Vispārīgs komentārs
Pirmā, otrā un trešā projektu iesnieguma atlases kārta
	Finanšu ministrija (ESFSD)
Atkārtoti lūdzam izteikt pirmās, otrās un trešās projektu iesnieguma atlases kārtas vienotos kritērijus atbilstoši Vadošās iestādes Eiropas Reģionālās attīstības fonda, Eiropas Sociālā fonda un Kohēzijas fonda projektu iesniegumu atlases metodikas 2014.–2020.gadam Nr. 4.1.” 
 ERAF, ESF un KF projektu iesniegumu atlases metodika 2014.–2020.gadam”  2. pielikumā iekļautai informācijai (http://www.esfondi.lv/upload/00-vadlinijas/vadlinijas_2016/4.1.metodika_17.03.2016.pdf)

Vienlaikus lūdzam tos kritērijus, kuri nav iekļauti augstāk minētajās metodikas 2. (vienotie kritēriji) un 3.pielikumā (vienotie izvēles kritēriji) izteikt kā specifiskos atbilstības kritērijus.   
	Daļēji ņemts vērā.
[bookmark: _GoBack]Skatīt precizēto 1., 2. un 3. kārtas vienoto vērtēšanas kritēriju redakciju. Vienlaikus, lai atbilstoši Eiropas Komisijas rekomendācijām veicinātu sinerģiju starp programmu “Apvārsnis 2020” un ES struktūrfondiem un ņemot vērā trešās projektu atlases kārtas specifiku, trešās kārtas ietvaros netiek vērtēta projekta iesniegumu kvalitāte, līdz ar to tie vienotie kritēriji, kas ir vērsti uz projekta kvalitātes vērtēšanu netiek iekļauti 3. kārtas kritēriju komplektā.
	Skatīt precizēto 1., 2. un 3. kārtas vienoto vērtēšanas kritēriju redakciju.

	2. projektu iesniegumu atlases kārta

	Specifiskie atbilstības kritēriji

	2. 
	Otrā projektu iesniegumu atlases kārta
Specifiskais atbilstības kritērijs Nr. 2.4.  
Plāna dalībai “Apvārsnis 2020” konkursos un citās pētniecības un inovācijas atbalsta programmās un tehnoloģiju ierosmēs kvalitāte:
2.45.1. plānā ietvertos rīcības virzienus un īstenojamās aktivitātes pamato stipro un vājo pušu, iespēju un draudu analīze, un balstoties uz tās rezultātiem izstrādāts šo kritēriju 2.4. punktā noteiktais plāns, tostarp darbību plānu saskaņojot ar konkursu izsludināšanas un projektu iesniegšanas laika grafiku;
2.45.2. plāns paredz mērķtiecīgu darbību īstenošanu, lai iekļautos vadošos starptautiskos zinātniskajos konsorcijos, padziļinātu sadarbību ar stratēģiskajām ārvalstu partnerinstitūcijām un sekmētu dalību “Apvārsnis 2020” konkursos;
2.45.3. plānā kā prioritāte ir izvirzīta mērķtiecīga dalība tajos “Apvārsnis 2020” konkursos, kas paredz atbalstu starptautisko pētniecības projektu īstenošanai; 
2.45.4. plāns paredz papildinošu ieguldījumu veikšanu no projekta iesniedzēja institūcijas pašas resursiem administratīvās kapacitātes, tostarp projektu plānošanas un vadības spēju, stiprināšanai starptautiskās sadarbības projektu sagatavošanā un virzībā.
	Veselības ministrija
Specifiskais atbalsts kritērijs 2.4. nosaka, ka zinātniskajai institūcijai jāizstrādā plāns dalībai "Apvārsnis 2020" konkursos un citās pētniecības un inovācijas atbalsta programmās un tehnoloģiju ierosmēs, savukārt kritērija 2.4.2. un 2.4.3. apakšpunktos ir norāde tikai uz dalību Apvārsnis 2020.
	Ņemts vērā.
	2.4. Plāna dalībai "Apvārsnis 2020" konkursos un citās pētniecības un inovācijas atbalsta programmās un tehnoloģiju ierosmēs kvalitāte: [..]
2.4.2. plāns paredz mērķtiecīgu darbību īstenošanu, lai iekļautos vadošos starptautiskos zinātniskajos konsorcijos, padziļinātu sadarbību ar stratēģiskajām ārvalstu partnerinstitūcijām un sekmētu dalību “Apvārsnis 2020” konkursos un citās pētniecības un inovācijas atbalsta programmās un tehnoloģiju ierosmēs;
2.4.3. plānā kā prioritāte ir izvirzīta mērķtiecīga dalība tajos “Apvārsnis 2020” un citos pētniecības un inovācijas atbalsta programmu un tehnoloģiju ierosmju ietvaros organizētajos konkursos, kas paredz atbalstu starptautisko pētniecības projektu īstenošanai; [..]

	3. 
	Otrā projektu iesniegumu atlases kārta
Specifiskais atbilstības kritērijs Nr. 2.4.4. 
“Plāns paredz papildinošu ieguldījumu veikšanu no projekta iesniedzēja institūcijas pašas resursiem administratīvās kapacitātes, tostarp projektu plānošanas un vadības spēju, stiprināšanai starptautiskās sadarbības projektu sagatavošanā un virzībā.”
	Veselības ministrija
Lūdzam svītrot specifisko atbalsta kritēriju 2.4.4. vai precizēt tā piemērošanas metodiku, jo no šī brīža kritērija redakcijas nav saprotams, kas plānā jāparedz, lai izpildītu 2.4.kritērija 2.4.4. apakšpunktu, un projektu iesniegumu vērtēšanas kritēriju metodikā tas nav skaidrots.
	Ņemts vērā.
Uzskatām, ka 2.4.4. apakškritērijā norādītais aspekts, projekta iesniedzēja plānā ietvert informāciju par institūcijas pašas iespējām piesaistīt arī citu finansējumu, ne tikai ES fondu finansējumu administratīvās kapacitātes stiprināšanai, lai kāpinātu starptautiskās sadarbības projektu izstrādes un virzības iespējas, ir būtisks 2.4. specifiskā atbilstības kritērija mērījums, līdz ar to 2.4.4. apakškritērijs netiek svītrots.
Skaidrojam, ka, lai izpildītu 2.4.4. apakškritērijā norādītās prasības, plānā nepieciešams paredzēt institūcijas iespējas veikt papildinošus ieguldījumus institūcijas administratīvās kapacitātes stiprināšanai, piemēram, ar mecenātu ziedojumu (privātpersonu, komercsabiedrību, u.c.) palīdzību, zinātniskās institūcijas pašas finanšu līdzekļiem u.c. resursiem, lai veicinātu starptautiskās sadarbības projektu izstrādi, virzību un starptautiskās sadarbības ilgtspēju, tādējādi iedibinot praksi par finansējuma diversifikāciju. 
	Skatīt precizēto otrās kārtas vērtēšanas metodikas 2.4.4. apakškritērija skaidrojumu.


	Kvalitātes kritēriji

	4. 
	Otrā projektu iesniegumu atlases kārta
Kvalitātes kritērijs Nr. 3.1.3.  
“Ir izstrādāts personāla attīstības plāns „Apvārsnis 2020” projektu iesniegumu kvalitatīvai izstrādei, tostarp identificējot nepieciešamās ekspertu kvalifikācijas prasības un kompetences un to attīstīšanas vai piesaistes mehānismu, kā arī apzinot potenciālo piesaistāmo ekspertu loku”. 
	Veselības ministrija
Kvalitātes kritērija 3.1. apakšpunkts 3.1.3. nosaka, ka zinātniskajā institūcijā ir izstrādāts personāla attīstības plāns projektu iesniegumu kvalitatīvai izstrādei. Vēršam uzmanību, ka visām zinātniskajām institūcijām ir izstrādātas attīstības stratēģijas, kur iekļauts personāla attīstības plāns. Uzskatām par nepamatotu prasību izstrādāt personāla attīstības plānu vienas programmas projektu iesniegumu sagatavošanai, tādēļ lūdzam svītrot 3.1.3.apakšpunktu
	Daļēji ņemts vērā.
Skaidrojam, ka zinātniskās institūcijas izstrādāts personāla attīstības plāns „Apvārsnis 2020” projektu iesniegumu kvalitatīvai izstrādei var būt  atsevišķi izstrādāts cilvēkresursu attīstības plāns un gadījumā, ja zinātniskā institūcija ir izstrādājusi attīstības stratēģiju un tā ietver personāla attīstības plānu, kas ietver 3.1.3. apakškritērijā norādītos aspektus, tad to nepieciešams iesniegt kā projekta iesnieguma veidlapas pielikumu (apliecināts izraksts/kopija no zinātniskās institūcijas attīstības stratēģijas konkrētā cilvēkresursu plāna) un jaunu (atsevišķu) plānu nav nepieciešams izstrādāt. 
Uzskatām, ka 3.1.3. apakškritērijā ietvertais aspekts par personāla attīstības iespējām ir būtisks projekta kvalitātes mērījums, kas parāda, ka zinātniskā institūcija jau iepriekš stratēģiski un mērķtiecīgi ir strādājusi un plānojusi savu cilvēkresursu kapacitātes stiprināšanu starptautiskās sadarbības jomā, kā arī sniedz pārliecību projekta vērtēšanas procesā, ka zinātniskajā institūcijā ir veiktas konkrētas iestrādnes institucionālā līmenī, lai stiprinātu starptautiskās sadarbības procesus un sekmētu 1.1.1.5. pasākuma ietvaros piešķirtā finansējuma apguvi saskaņā ar plānotajiem 1.1.1.5. pasākuma mērķiem.
Vienlaikus skaidrojam, ka visām zinātniskajām institūcijām, kuras plānotas kā 1.1.1.5. pasākuma 2. kārtas finansējuma saņēmēji, nav izstrādātas zinātniskās institūcijas attīstības stratēģijas, kur iekļauts personāla attīstības plāns. Tās zinātniskās institūcijas, kuras ir projektu iesniedzēji 1.1.1.4. pasākuma ietvaros, saskaņā ar 1.1.1.4. pasākuma MK noteikumos noteikto izstrādā  zinātniskās institūcijas cilvēkresursu attīstības plānu – zinātnisko darbinieku piesaistes un attīstības plānu, kas izstrādāts atbilstoši pētniecības programmai, savukārt 1.1.1.5. pasākuma 2. kārtas finansējuma saņēmēji ir arī tās zinātniskās institūcijas, kuras ir finansējuma saņēmēji tikai SAM 8.1.1., un SAM 8.1.1. ieviešanas MK noteikumi paredz izstrādāt augstākās izglītības institūcijas studiju procesa pārvaldības plānu, tai skaitā: cilvēkresursu attīstības un internacionalizācijas plānu, tādējādi minētajās institūcijās stratēģiju ietvaros izstrādātie plāni ir vērsti uz studiju procesa internacionalizācijas stiprināšanas procesiem, līdz ar to nav pamatots Veselības ministrijas iebildums, ka visās zinātniskajās institūcijās ir izstrādāti atbilstoši zinātniskā personāla kapacitātes stiprināšanas plāni.
Papildus informējam, ka, lai izpildītu minimālās projekta iesniedzējam un projekta iesniegumam izvirzītās prasības 3.1. kvalitātes kritērija izpildei, vērtējumā nepieciešams iegūt 2 punktus.
	Nav attiecināms.

	5. 
	Otrā projektu iesniegumu atlases kārta
Kvalitātes kritērijs 3.2.
Plānā dalībai „Apvārsnis 2020” konkursos un citās pētniecības un inovācijas atbalsta programmās un tehnoloģiju ierosmēs ir sniegts pamatojums, kā projekta ietvaros veikto darbību īstenošana sniegs ieguldījumu šādu mērķu sasniegšanā zinātniskās izcilības un konkurētspējas stiprināšanai:
3.2.1. ārvalstu pētnieku vai ekspertu piesaistīšanā projekta iesniedzēja starptautiskās sadarbības stiprināšanā;
3.2.2. esošo un jaunu starptautisko sadarbības tīklu paplašināšanā (starptautiskās sadarbības līgumi zinātnes jomā);
3.2.3. starptautisku koppublikāciju skaita palielināšanā;
3.2.4. projekta iesniedzēja piesaistītā ārvalstu finansējuma zinātniski pētnieciskajam darbam apjoma palielināšanā;
3.2.5. virs kvalitātes sliekšņa novērtētu programmas „Apvārsnis 2020” ietvaros iesniegtu projektu skaita pieaugumā.
	Veselības ministrija
MK SAM 1.1.1.5.īstenošanas noteikumu (MK 06.06.2017. noteikumi Nr.315) 41.punkts nosaka, cik virs kvalitātes sliekšņa novērtētiem projektu  iesniegumiem  “Apvārsnis 2020” un Eiropas Savienības 9. Ietvara programmas ietvaros jābūt katrai zinātniskajai institūcijai. Savukārt MK SAM 1.1.1.5.īstenošanas noteikumu 44.punkts nosaka atbalstāmās darbības, kas neietver 3.2. kritērija apakšpunktos 3.2.1., 3.2.2., 3.2.3. un 3.2.4. vērtētās darbības. Papildus vēršam uzmanību, ka  šajos apakšpunktos minētās darbības būtu finansēto projektu rezultāts, kurš tad ir cita finansējuma avota objekts, tādēļ lūdzam svītrot apakšpunktus 3.2.1., 3.2.2., 3.2.3. un 3.2.4.
	Nav ņemts vērā.
Skaidrojam, ka 3.2. kvalitātes kritērijs un tajā norādītie aspekti izstrādāti ar mērķi, lai projekta iesniedzējs, plānojot 2. kārtas ietvaros īstenojamā projekta darbības un piešķirtā finansējuma izlietojumu, apzināti virzītos uz zinātnes politikas mērķu un 1.1.1.5. pasākuma virsmērķa – starptautiskās sadarbības pasākumu pētniecības un inovāciju jomā sekmēšana, sasniegšanu.
Ņemot vērā Veselības ministrijas izteiktajā iebildumā norādīto, ka 3.2. kvalitātes kritērija apakškritērijos minētās darbības ir loģisks 1.1.1.5. pasākuma ietvaros īstenoto darbību rezultāts, piemēram, 3.2.1. apakškritērijā minēto ekspertu piesaiste atbilst MK noteikumu 44.1.2. apakšpunktā minētajai atbalstāmajai darbībai, 3.2.2. apakškritērijā minēto esošo un jaunu starptautisko sadarbības tīklu paplašināšana atbilst MK noteikumu 44.1. apakšpunktā minētajām atbalstāmajām darbībām, 3.2.5. apakškritērijā minēto virs kvalitātes sliekšņa novērtētu programmas „Apvārsnis 2020” ietvaros iesniegtu projektu skaita pieaugumu plānots veicināt galvenokārt ar MK noteikumu 44.1. un 44.2. apakšpunktā minētajām atbalstāmajām darbībām. MK noteikumu 44. punktā minētās darbības kopumā ir programmas “Apvārsnis 2020’un ES 9.ietvara programmas starptautiskās sadarbības projektu snieguma palielināšanas, zinātniskās izcilības un konkurētspējas stiprināšanas, starptautiskās atpazīstamības un sadarbības tīklu nodibināšanas pasākumu kopums, kas sevī ietver atbalstu tīklošanās, mācību un mobilitātes pasākumiem, dalībai partnerības biržās un informācijas dienās, atbalsta pasākumos, starptautiskās zinātniskās konferencēs u.c., lai rezultātā iesaistītos starptautiskos konsorcijos, pētniecības un inovāciju atbalsta programmās, starptautiskos sadarbības projektos, radītu kopīgas publikācijas, noslēgtu starptautiskās sadarbības līgumus, u.c. 1.1.1.5. pasākumā plānotās darbības un izmaksas sekmē 3.2. apakškritērijos minētās darbības, līdz ar to 3.2. kvalitātes kritērijs netiek svītrots.
	Nav attiecināms.

	3. projektu iesniegumu atlases kārta

	6. 
	Vispārīgs komentārs
	Finanšu ministrija (ESFSD)
Lūdzam papildināt trešās projektu iesniegumu atlases kārtas kritēriju komplektu ar informatīvu zemsvītras skaidrojumu (atsauci), ka trešās projektu iesniegumu atlases kārtas ietvaros faktiski netiks veikta projektu kvalitātes vērtēšana, ņemot vērā, ka projekta kvalitāti nosaka Eiropas Komisijas ekspertīze (Seal of Excellence).
	Ņemts vērā.
	Zemsvītras atsauce Nr.6
Trešās projektu iesniegumu atlases kārtas ietvaros netiek veikta projekta iesnieguma kvalitātes vērtēšana, ņemot vērā, ka projekta iesnieguma kvalitāti nosaka programmas “Apvārsnis 2020” ietvaros Eiropas Komisijas veiktā ekspertīze. 

	7. 
	Vispārīgs komentārs
	Finanšu ministrija (ESFSD)
Lūdzam skaidrot, kāpēc trešās projektu iesniegumu atlases kārtas kritēriju komplekts netika papildināts ar horizontālo principu (HP) kritēriju sadaļu  (atšķirība no 1. un 2. kārtas kritēriju komplektiem). Gadījumā, ja AI nevēlas veikt izmaiņas kritērijos, informācija attiecībā uz HP ir iekļaujama sākotnējā novērtējumā. 
	Ņemts vērā.
Skaidrojam, ka, lai atbilstoši Eiropas Komisijas rekomendācijām veicinātu sinerģiju starp programmu “Apvārsnis 2020” un ES struktūrfondiem, 3. kārtas ietvaros netiek vērtēta projekta iesniegumu kvalitāte un 3. kārtas vērtēšanas kritēriju komplekts nav papildināts ar horizontālo principu (HP) kritēriju sadaļu. 3. kārtas ietvaros iesniegtajiem projektu iesniegumiem plānots veikt vērtēšanu atbilstoši vispārējiem kritērijiem un specifiskajiem atbilstības kritērijiem. Netiek plānots veikt vērtēšanu atbilstoši kvalitātes kritērijiem un veikt projektu ranžēšanu pēc iegūtā punktu skaita. Vienlaikus programmas “Apvārsnis 2020” apakšprogrammu nosacījumi neparedz projektā sniegt atsevišķu analīzi par HP piemērošanu. Tomēr trešās kārtas ietvaros ir paredzēti atsevišķi projekti, kuru ietvaros var tikt īstenoti vienlīdzīgu iespēju specifiski pasākumi, piemēram, MSCA apakšprogrammas “Individuālās stipendijas” ietvaros atsevišķs darba programmas panelis “Career Restart panel” netiešā veidā veicina dzimumu līdztiesību, jo projekts cita starpā ir vērsts uz zinātnieka karjeras atjaunošanu pēc pārtraukuma (nereti – bērna kopšanas atvaļinājuma). Informāciju par HP ietekmi 1.1.1.5. pasākuma kontekstā skatīt sākotnējā novērtējuma 7.nodaļā “Pasākuma ietekme uz horizontālo prioritāšu “Vienlīdzīgas iespējas” un “Ilgtspējīga attīstība” ieviešanu” un anotācijā.
	Nav attiecināms.

	Vienotie kritēriji

	8. 
	Trešā projektu iesniegumu atlases kārta
Vienotais kritērijs Nr. 1.5.1.
“1.5.1. veidlapas atbilstošās sadaļas ir pilnībā aizpildītas atbilstoši MK noteikumos par pasākuma īstenošanu un Ministru kabineta 2014. gada 16. decembra noteikumos Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020. gada plānošanas periodā” (turpmāk – MK noteikumi Nr. 784) noteiktajām prasībām;”
	Finanšu ministrija (ESFSD)
Lūdzam precizēt, kādas tieši projekta iesnieguma veidlapas sadaļas tiek uzskatītas par atbilstošām. Vienlaikus vēršam uzmanību, ka visai Kohēzijas politikas fondu vadības informācijas sistēmā iekļaujamai informācijai ir jābūt latviešu valodā.  
	Ņemts vērā.
Skatīt 1.5. kritērija precizēto redakciju.
Skaidrojam, ka 3. kārtas projekta iesnieguma veidlapu plānots aizpildīt latviešu valodā un iesniegts Kohēzijas politikas fondu vadības informācijas sistēmā 2014. – 2020. gadam. 
Ņemot vērā 3. kārtas specifiku, un, lai atbilstoši Eiropas Komisijas rekomendācijām veicinātu sinerģiju starp programmu “Apvārsnis 2020” un ES struktūrfondiem, kā arī, lai projektu iesniedzējiem mazinātu administratīvo slogu, gadījumā, ja kāds projekta iesnieguma pielikums nav sagatavots latviešu valodā (izņemot  MK noteikumu Nr.315 60.1., 60.2., 60.3., 60.4. un 60.6.punktos noteiktos pielikumus), projekta iesniedzējs pievieno tulkojumu latviešu valodā, kas sagatavots atbilstoši normatīvajos aktos noteiktajai kārtībai, kādā apliecināmi dokumentu tulkojumi valsts valodā.
	Projekta iesnieguma: 
1.5.1. veidlapa ir pilnībā aizpildīta latviešu valodā atbilstoši MK noteikumos par pasākuma īstenošanu un Ministru kabineta 2014. gada 16. decembra noteikumos Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020. gada plānošanas periodā” noteiktajām prasībām;
1.5.2. projekta iesniegumam ir pievienoti visi MK noteikumos par pasākuma īstenošanu un projektu iesniegumu atlases nolikumā noteiktie iesniedzamie dokumenti  un tie ir sagatavoti latviešu vai angļu valodā atbilstoši atlases nolikumā noteiktajam.

	Projektu iesniegumu vērtēšanas kritēriju piemērošanas metodikas

	9. 
	Pirmā projektu iesniegumu atlases kārta
Specifiskais atbilstības kritērijs Nr. 2.7. 
“Vērtējums ir „Jā”, ja projekta iesniegumam ir pievienots Valsts izglītības attīstības aģentūras izstrādāts nolikums atbalsta piešķiršanas kārtībai programmas “Apvārsnis 2020” apakšprogrammu konkursos iesniegtu un virs kvalitātes sliekšņa novērtētu projektu sagatavošanas finansēšanai. 
2.7. kritērijs attiecināms tikai uz Valsts izglītības attīstības aģentūras iesniegto projekta iesniegumu.

Ja projekta iesniegumam nav pievienots Valsts izglītības attīstības aģentūras izstrādāts nolikums atbalsta piešķiršanas kārtībai programmas “Apvārsnis 2020” un 9. Ietvara programmas apakšprogrammu konkursos iesniegtu un virs kvalitātes sliekšņa novērtētu projektu sagatavošanas finansēšanai vai tajā nepieciešami precizējumi, vērtējums ir „Jā, ar nosacījumu”, vienlaikus nosakot nosacījumu veikt nepieciešamos precizējumus un atbilstoši papildināt minēto nolikumu.”
	Finanšu ministrija (KAKD)
Lūdzam pirmās projektu iesniegumu atlases kārtas metodikas 2.7. specifiskā atbilstības kritērija skaidrojumu papildināt ar informāciju, ka atbalsta programmas īstenošanas nolikumā ir jābūt iekļautām normām, kas nodrošinātu Ministru kabineta 2017. gada 6. jūnija noteikumu Nr. 315 “Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.5. pasākuma "Atbalsts starptautiskās sadarbības projektiem pētniecībā un inovācijās" pirmās, otrās un trešās projektu iesniegumu atlases kārtas īstenošanas noteikumi” (turpmāk – MK noteikumi) 24. punkta prasību ievērošanu, projekta iesniedzējam piešķirot de minimis atbalstu ar saimniecisku darbību saistīta projekta sagatavošanas finansēšanai.
	Ņemts vērā.

	Skatīt 1. kārtas projektu vērtēšanas kritēriju piemērošanas metodikas skaidrojumu pie specifiskā atbilstības kritērija Nr. 2.7. 


	10. 
	Trešā projektu iesniegumu atlases kārta
Specifiskais atbilstības kritērijs Nr. 2.3.
“Vērtējums ir “Jā”, ja projekta iesnieguma 6. sadaļā skaidri norādīts, kā finansējuma saņēmējs pēc projekta pabeigšanas nodrošinās projektā sasniegto rezultātu ilgtspēju pēc projekta pabeigšanas atbilstoši MK noteikumu par pasākuma īstenošanu 79. punktā noteiktajam termiņam. 
Ja projekta iesniegums neatbilst minētajām prasībām, vērtējums ir „Jā, ar nosacījumu”, izvirzot atbilstošu nosacījumu precizēt projektā sasniegto rezultātu ilgtspējas nodrošināšanas aprakstu.”
	Finanšu ministrija (KAKD)
Lai būtu nepārprotami skaidrs, kādas MK noteikumu normas jāpiemēro konkrētajam projektam, secinot, vai atbalstāmais projekts uzskatāms par ar saimniecisko darbību nesaistītu projektu vai ar saimniecisko darbību saistītu projektu, lūdzam trešās projektu iesniegumu atlases kārtas metodikas 2.3. specifiskā atbilstības kritērija skaidrojumu papildināt ar norādi, ka, vērtējot projektu, tiek pārbaudīts, vai atbilstoši MK noteikumu 2.1. un 2.2. apakšpunktam projektā ir norādīts, vai projekts ir vai nav saistīts ar saimniecisko darbību.  Lūdzam norādīt arī, kāda būs sadarbības iestādes rīcība gadījumā, ja viena projekta ietvaros projekta pieteicējs plāno pieteikt vairākas aktivitātes, starp kurām daļa būs ar saimniecisko darbību nesaistītas aktivitātes, bet daļa – ar saimniecisko darbību saistītas aktivitātes.
	Ņemts vērā.
Precizēts 3. kārtas projektu vērtēšanas kritēriju piemērošanas metodikas skaidrojumu pie specifiskā atbilstības kritērija Nr. 2.3.
Vienlaikus skaidrojam, ka trešās kārtas ietvaros netiek plānota kombinēta atbalsta veida projektu izstrāde. Saskaņā ar MK noteikumu Nr.315 56. punktā noteikto, trešajā kārtā projekta iesniedzējs var īstenot:
1) ar saimniecisku darbību nesaistītu projektu; vai
2) ar saimniecisku darbību saistītu projektu.
	Skatīt 3. kārtas projektu vērtēšanas kritēriju piemērošanas metodikas skaidrojumu pie specifiskā atbilstības kritērija Nr. 2.3. “Projekta iesniedzējs un projekta iesniegums atbilst pasākuma MK noteikumos par pasākuma īstenošanu noteiktajām specifiskajām prasībām.” 


	Tehniski komentāri

	11. 
	Trešā projektu iesniegumu atlases kārta

Tehnisks komentārs
	Finanšu ministrija (KAKD)
Aicinām pievērst uzmanību dokumentu tehniskajai sagatavošanai, norādām, ka šobrīd iesniegtajā trešās projektu iesniegumu atlases kārtas kritēriju metodikā lietotā numerācija neatbilst kritērijos lietotajai.
	Ņemts vērā.

	Skatīt precizēto trešās projektu iesniegumu atlases kārtas kritēriju piemērošanas metodiku.



